"মিচিং ভাষা বৰ্তমানো সংকটমুক্ত নহয়।অসমৰ বৰ্তমানৰ শিক্ষা মন্ত্ৰী গৰাকীয়ে মিচিং জনগোষ্ঠীক প্ৰতিনিধিত্ব কৰিছে।তেখেত আছিল মিচিং সমাজৰ এগৰাকী সংগ্ৰামী লোক।মিচিং ভাষাৰ বাবে তেখেতেও সংগ্ৰাম কৰিছিল। কিন্তু আজিৰ তাৰিখলৈকে তেখেতে আমাক কোনো আশাৰ বতৰা দিব পৰা নাই।" শনিবাৰৰ দিনা বোকাখাতত আয়োজিত মিচিং ভাষা দিৱসত শিক্ষা মন্ত্ৰী ৰণোজ পেগুৰ ভূমিকাক লৈ এইদৰে মন্তব্য কৰে মিচিং আগম কৌবাঙৰ প্ৰাক্তন সচিব খগেন পেগুৱে।
শনিবাৰৰ দিনা বোকাখাতৰ ভকত চাপৰিত বোকাখাত বাংকে মিচিং আগম কৌবাঙৰ উদ্যোগত ৩৭ সংখ্যক মিচিং ভাষা দিৱসৰ অনুষ্ঠানত নিৰ্দিষ্ট বক্তাৰ ৰূপে অংশ লৈছিল খগেন পেগুৱে।
অনুষ্ঠানত পুৱা পতাকা উত্তোলন কৰে অনুষ্ঠানৰ সভাপতি বিলাস পেগুৱে।স্মৃতি তৰ্পণ কৰে অমূল্য পেগু আৰু ডিম্বেশ্বৰ মিৰিয়ে। মিচিং ভাষা দিৱস উপলক্ষে উলিওৱা সাংস্কৃতিক শোভাযাত্ৰা উদ্বোধন কৰে উপদেষ্টা কণক মৰাঙে।
বিলাস পাংগিঙৰ পৌৰহিত্যত অনুষ্ঠিত মুকলি সভাত আদৰণী ভাষণ দিয়ে গকুল দাৱে। উদ্বোধন কৰে কেন্দ্ৰীয় সদস্যতপন কুটুমে।
বিশিষ্ট অতিথি ৰূপে অংশগ্ৰহণ কৰি বক্তব্য প্ৰদান কৰে বোকাখাত সাংবাদিক সংস্থাৰ সভাপতি বুবুল দত্ত, মিচিং দৃৰবৃ কেবাঙৰ সম্পাদক মিনুতা দলে,অংকুৰণ সাহিত্য সভাৰ সভাপতি সম্পাদক ক্ৰমে প্ৰহ্লাদ দাস আৰু মানস জ্যোতি দত্তআৰু পৃষ্ঠপোষক মুহিৰাম লইঙে।
সভাত গুমৰাগ নাচৰ লগতে অন্যান্য সাংস্কৃতিক কাৰ্যসূচী প্ৰদৰ্শন কৰে। অনুষ্ঠানৰ শেষত শলাগৰ শৰাই জ্ঞাপন কৰে বিজু পেগুৱে।
Covid Update অ'মিক্ৰণৰ আতংকৰ মাজতে ৰাজ্যত নতুনকৈ কিমান আক্ৰান্ত হ'ল কোভিডত; মৃত্যু কিমানৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
